STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.44 | 2021.gada 19.maijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas pārstāvis | − | V.Rakstiņš |
| Ārlietu ministrijas pārstāvis | − | A.Lots |
| Ārlietu ministrijas pārstāve | − | G.Japiņa |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | O.Feldmane |
| Ekonomikas ministrijas pārstāvis | − | A.Lazarevs |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Kultūras ministrijas pārstāve | − | U.Zariņš |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | I.Dreika |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Feldmane |
| Veselības ministrijas pārstāve | − | A.Jurševica |
| Vides aizsardzības un reģionālās attīstības ministrijas pārstāve | − | E.Turka |
| Vides aizsardzības un reģionālās attīstības ministrijas pārstāve | − | D.Vilkaste |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Valsts kancelejas pārstāve | − | E.Diure |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Rīgas pašvaldības policijas pārstāvis | − | A.Aronovs |
| Valsts policijas pārstāvis | − | L.Arājs |
| Valsts robežsardzes pārstāvis | − | I.Ruskulis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Darba devēju konfederācijas pārstāve | − | I.Kiukucāne |
| Latvijas Zinātņu akadēmijas pārstāvis, profesors | − | I.Kalviņš |
| Starptautiskās lidostas “Rīga” pārstāvis | − | A.Saveļjevs |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Konceptuāli atbalstīt Vides aizsardzības un reģionālās attīstības ministrijas sagatavoto grozījumu Covid-19 infekcijas izplatības seku pārvarēšanas likumā (sezonas kafejnīcas pludmalēs, pilsētās un ciemos). Vides aizsardzības un reģionālās attīstības ministrijai precizēt likumprojekta redakciju un anotāciju atbilstoši Tieslietu ministrijas, Valsts kancelejas un Ekonomikas ministrijas komentāriem un precizēto likumprojektu nosūtīt ministrijām atkārtai saskaņošanai. Saskaņoto likumprojektu iesniegt izskatīšanai Ministru kabineta sēdē.
2. Pieņemt zināšanai Kultūras ministrijas pārstāvja sniegto informāciju par droša muzeja apmeklējuma pilotprojekta rezultātiem Latvijas Nacionālajā mākslas muzejā un konceptuāli atbalstīt sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (muzeji) un piedāvāto papildinājumu attiecībā uz bibliotēku lasītavām ārtelpās. Atzīmēt, ka Veselības ministrija neatbalsta noteikumu projekta papildināšanu ar kultūras pasākumu auto – kino / koncertu atvēršanu, kā arī priekšlikumus attiecībā uz priekšrocībām vakcinētiem muzeju darbiniekiem, skatot tos kompleksi kopā ar visām priekšrocībām vakcinētajiem.
3. Pieņemt zināšanai Krīzes vadības padomes sekretariāta pārstāvja sniegto informāciju par starpinstitūciju panākto vienošanos par pašvaldībām nepieciešamā papildus finansējuma pieprasīšanas kārtību COVID-19 izplatības seku pārvarēšanai un atbalstīt vienošanās satura iekļaušanu šajā protokolā:

“1. Lai veicinātu valsts un pašvaldību institūciju konstruktīvu sadarbību, savstarpējo uzticēšanos un kvalitatīvu priekšlikumu sagatavošanu Krīzes vadības padomei un Ministru kabinetam, aicināt nozaru ministrijas, pašvaldības (LPS), kā arī Starpinstitūciju sadarbības koordinācijas grupu (SDKG) un Vadības grupu uzņēmējdarbības un nodarbināto atbalstam (VGUNA) vadīties pēc šādiem pamatprincipiem:

1.1. nozaru ministrija, plānojot iesaistīt pašvaldības (LPS) savu funkciju nodrošināšanas atbalstam, vai deleģēt valdības uzdevumus, veic šādus pasākumus:

- informē pašvaldības (LPS), Vides aizsardzības un reģionālās attīstības ministriju un Finanšu ministriju par plānotajiem valsts pārvaldes uzdevumiem, mērķiem un pamatojumu nepieciešamībai deleģēt uzdevumu, kas pierāda deleģējuma efektivitāti, kā arī finansēšanas principiem un avotiem, ievērojot budžeta un finanšu vadības normatīvajos aktos noteikto, vienlaicīgi arī nosakot no valsts budžeta sedzamos izdevumus uzdevumu izpildei;

- uzklausa pašvaldības (LPS) un citu iesaistīto institūciju viedokļus un priekšlikumus;

- vienojas par optimālāko veidu uzdevumu izpildei un izvirzīto mērķu sasniegšanai;

- sagatavo un virza konceptuālu iniciatīvu, norādot jautājumus, ja nav panākta vienošanās, izskatīšanai SDKG un/vai VGUNA, ja plānots finansējums no valsts budžeta līdzekļiem;

- iesniedz konceptuālo iniciatīvu informatīvā ziņojuma formā (uzdevumus paredzot protokollēmuma projektā) izskatīšanai Krīzes vadības padomes un/vai Ministru kabineta sēdē;

1.2. pašvaldības (LPS) nodrošina ātru, nesavtīgu un konstruktīvu iesaisti 1.1.apakšpunktā minētajos pasākumos;

1.3. iesaistītās valsts un pašvaldību institūcijas sadarbojoties ievēro taisnīgu un vienlīdzīgu pieeju, kā arī normatīvajos aktos noteikto;

1.4. pieņemt zināšanai, ka ar Covid-19 izplatību saistītā valsts apdraudējuma un tā seku novēršanas un pārvarēšanas pasākumus finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Attiecīgi, 1.1.apakšpunktā konceptuāli atbalstītos pasākumus finansē no institūcijām iedalītajiem valsts budžeta līdzekļiem saskaņā ar likumu “Par valsts budžetu 2021. gadam”, kā arī pēc institūciju motivēta pieprasījuma no valsts budžeta programmas 02.00.00 “Līdzekļi neparedzētiem gadījumiem”. Šādos gadījumos lēmuma projektu par finansējuma piešķiršanu, pamatojoties uz nozares ministrijas sagatavoto informāciju un aprēķinu katram lēmuma projektam, gatavo Vides aizsardzības un reģionālās attīstības ministrija, bet lēmumu pieņem Ministru kabinets.”

1. Ņemot vērā, ka esošais regulējums pieļauj atšķirīgu ieceļošanas prasību interpretāciju attiecībā uz personām, kas ieceļo Latvijā no “drošajām trešajām valstīm”, atbalstīt Ārlietu ministrijas sagatavoto noteikumu Nr.360 interpretāciju:

“Ja persona pēdējo 14 dienu laikā uzturējusies “drošajā trešajā valstī” (tostarp ieceļo no tās ar tiešo reisu), uz to:

* attiecas vispārējā prasība uzrādīt negatīvu testa rezultātu vai citu dokumentu, ka persona nav infekcioza, pirms ieceļošanas saskaņā ar 35.3 punktu;
* attiecas vispārējā prasība veikt otru testu pēc ieceļošanas saskaņā ar 56.4 [2.](https://likumi.lv/ta/id/315304#p2)apakšpunktu;
* neattiecas prasība ievērot 10 dienu pašizolāciju saskaņā ar 38.2.apakšpunktu, jo 38.2.apakšpunktā minētās “drošās trešās valstis” traktējamas kā izņēmums no 56.4 1. apakšpunkta.”
1. Pieņemt zināšanai Ekonomikas ministrijas pārstāvja sniegto prezentāciju par Covid-19 inficēto vai to kontaktpersonu izmitināšanu un konceptuāli atbalstīt sagatavotos grozījumus noteikumos Nr.360 (atbalsta programmas pagarinājums karantīnai un izolācijai tūrisma mītnēs). Ekonomikas ministrijai pēc noteikumu projekta saskaņošanas ar Finanšu ministriju, Tieslietu ministriju un Veselības ministriju iesniegt tos izskatīšanai Ministru kabineta sēdē.
2. Ņemot vērā, ka epidemioloģiskā situācija joprojām būtiski nav uzlabojusies, ministrijām izvērtēt nepieciešamību pagarināt esošās atbalsta programmas, un ja nepieciešams, attiecīgus priekšlikumus ar prognozējamajiem atbalsta apjomiem iesniegt izskatīšanai Vadības grupā uzņēmējdarbības un nodarbināto atbalstam.
3. Pieņemt zināšanai starptautiskās lidostas “Rīga” pārstāvja sniegto informāciju par Covid 19 testēšanas procesu lidostā un konceptuāli atbalstīt veikt grozījumus noteikumos Nr.360. Ekonomikas ministrijai sadarbībā Satiksmes ministriju un Veselības ministriju precizēt sagatavotos grozījumus noteikumos Nr.360, paredzot alternatīvas testa sagaidīšanas vietas (tūrisma mītne vai sava dzīvesvieta).
4. Pieņemt zināšanai Ekonomikas ministrijas pārstāvja sniegto informāciju par panākto vienošanos ar Veselības ministriju par pamatprincipiem attiecībā uz skaistumkopšanas pakalpojuma sniegšanu (pakalpojumu ierobežojums tiek atcelts ar 01.06.2021.; pakalpojumu sniedzējiem jābūt vakcinētam vai izslimojušam un minētajam apliecinājumam jābūt pieejamam klientam viegli pieejamā vietā; vienā telpā pakalpojumu sniedz tikai viena persona vienam klientam; regulējums pakalpojumiem, kas bija pieejami līdz šim, netiek grozīts; regulējums tiek pārskatīts samazinoties epidemioloģiskajiem riskiem; visi drošības protokoli; pirts pakalpojums vienai mājsaimniecībai) un Ekonomikas ministrijai sagatavot attiecīgus grozījumus noteikumos Nr.360, saskaņot tos ar ministrijām un iesniegt izskatīšanai nākamajā starpinstitūciju sadarbības koordinācijas darba grupas sēdē.
5. Ekonomikas ministrijai organizēt tikšanos ar Valsts policiju, Latvijas Pašvaldību savienību un Veselības ministriju, lai izvērtētu priekšlikumus par ielu tirdzniecības ierobežojumu atcelšanu un jautājumu turpināt izskatīt nākamajā starpinstitūciju sadarbības koordinācijas darba grupas sēdē.
6. Ņemot vērā, ka Veselības ministrija neatbalsta Ekonomikas ministrijas priekšlikumus par visu tirdzniecības centru atvēršanu, jautājumu atkārtoti izskatīt kādā no nākamajām starpinstitūciju sadarbības koordinācijas darba grupas sēdēm.
7. Atbalstīt priekšlikumu precizēt robežšķērsošanas nosacījumus Valkas / Valgas iedzīvotājiem, Ekonomikas ministrijai sagatavot attiecīgus grozījumus noteikumos Nr.360, saskaņot ar ministrijām un iesniegt tos izskatīšanai Ministru kabineta sēdē.
8. Konceptuāli atbalstīt Iekšlietu ministrijas sagatavotos grozījumus noteikumos Nr.360 (pirmās palīdzības apmācības kursa apguve ieroča atļaujas saņemšanai) un Iekšlietu ministrijai iesniegt tos iesniegt tos izskatīšanai Ministru kabineta sēdē.
9. Ministrijām pārskatīt prioritārās jomas un nozares, kurām obligāti nepieciešama pirmās palīdzības apmācības kursa apgūšana un savus priekšlikumus nosūtīt Veselības ministrijai apkopošanai un vienota normatīvā regulējuma sagatavošanai.
10. Pieņemt zināšanai Veselības ministrijas pārstāves sniegto informāciju par kopējo konceptu grozījumiem noteikumos Nr.360 (vakcinācijas priekšrocības). Ministrijām izvērtēt, vai kopējais koncepts atbilst un ir pietiekams nozares sniegtajiem pakalpojumiem / organizētajiem pasākumiem, vai tomēr papildu ir nepieciešams specifisks nozares regulējums un attiecīgus priekšlikumus līdz 2021.gada 21.maija plkst. 12.00 nosūtīt Veselības ministrijai. Veselības ministrijai attiecīgi precizēt noteikumu projektu un iesniegt to izskatīšanai nākamajā starpinstitūciju sadarbības koordinācijas darba grupas sēdē.

Sēdi slēdz plkst. 19.30

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu